Latest
ଜାମିନ୍‌ରେ ଜେଲ୍‌ ବାହାରକୁ ବାହାରିଥିବା ଦୁଷ୍କର୍ମକାରୀକୁ ପିଟି ମାରିଦେଲେ ସ୍ଥାନୀୟ ଲୋକେ
ଜାମିନ୍‌ରେ ଜେଲ୍‌ ବାହାରକୁ ବାହାରିଥିବା ଦୁଷ୍କର୍ମକାରୀକୁ ପିଟି ମାରିଦେଲେ ସ୍ଥାନୀୟ ଲୋକେ
0
ସେୟାର
ରାଞ୍ଚି: ଦୁଷ୍କର୍ମ ମାମଲାରେ ଜେଲ୍‌ ଭୋଗିବା ପରେ ଜାମିନ୍‌ରେ ବାହାରକୁ ବାହାରିଥିବା ଦୁଷ୍କର୍ମକାରୀକୁ କିଛି ଲୋକ ମିଶି ପିଟି ପିଟି ମାରି ଦେଇଥିବା ଅଭିଯୋଗ ହୋଇଛି। ଶୁକ୍ରବାର ଦୁଷ୍କର୍ମକାରୀ ରତନ ଲୋହର ସେରାଇଖେଲା-ଖରସ୍ୱାନ ଜିଲ୍ଲାର ଅଦିତ୍ୟପୁର ଗ୍ରାମର ବସ୍ତିକୁ ଯାଉଥିବା ବେଳେ ସେଠାକାର ଏକ ଦଳ ବସ୍ତିରେ ତା’ର ପ୍ରବେଶକୁ ବାରଣ କରି ତାଙ୍କୁ ମାରପିଟା କରିଥିଲେ। ଫଳରେ ସେ ଗୁରୁତର ହୋଇପଡ଼ିଥିଲା। ଘଟଣାସ୍ଥଳରେ ପୁଲିସ୍‌ ପହଞ୍ଚି ଲୋହରକୁ ତୁରନ୍ତ ହସ୍ପିଟାଲ୍‌ ନେଇଥିଲା। ହସ୍ପିଟାଲ୍‌ରେ ଡାକ୍ତରମାନେ ମୃତ ତାକୁ ଘୋଷଣା କରିଥିଲେ।
ଉଲ୍ଲେଖଯୋଗ୍ୟ, ଦୁଷ୍କର୍ମକାରୀ ରତନ ଲୋହର କିଛି ବର୍ଷ ତଳେ ଦୋଷୀ ସାବ୍ୟସ୍ତ ହେବା ପରେ ଜେଲ୍‌ ଯାଇଥିଲା। ତା’ ବିରୋଧରେ ଅତିକମ୍‌ରେ ପୂର୍ବରୁ ଅଧା ଡଜନ ଅପରାଧିକ ମାମଲା ରହିଛି ବୋଲି ପୁଲିସ୍‌ ପକ୍ଷରୁ ଜାଣିବାକୁ ମିଳିଛି। ଲୋହର ଜାମିନ୍‌ ପାଇ ଜେଲ୍‌ରୁ ବାହାରିବା ପରେ ସେ ପୂର୍ବରୁ ଅପରାଧିକ କାର୍ଯ୍ୟ କରୁଥିବା ସ୍ଥାନ ରାମ ମୋଦୟା ବସ୍ତିକୁ ଗଲା। ସେଠାକାର ଲୋକ ତାକୁ ସେ ସ୍ଥାନ ଛାଡ଼ିବା ପାଇଁ କହିଲେ। ସେ ସମୟରେ ଲୋହର ଏକ ବନ୍ଧୁକ ଦେଖାଇ ଲୋକମାନଙ୍କୁ ଧମକ ଦେବାରେ ଲାଗିଲା। ଲୋହରର ଧମକ ଦେଖି ସ୍ଥାନୀୟ ଲୋକେ ତାକୁ ନିସ୍ତୁକ ମାଡ଼ ମାରିବା ପରେ ସେ ଗୁରୁତର ହୋଇପଡ଼ିଥିଥିଲା। ପୁଲିସ୍‌ ଆସି ତାକୁ ହସ୍ପିଟାଲ୍‌ ନେବା ପରେ ସେଠାରେ ତାକୁ ମୃତ ଘୋଷଣା କରିଥିଲେ।
ପୂର୍ବବର୍ତ୍ତୀ ଖବର